Lúcio Costa

Lúcio Marçal Ferreira Ribeiro Lima Costa (Toulon, Frantzia, 1902ko otsailaren 27a - Rio de Janeiro, 1998ko ekainaren 13a) brasildar arkitekto eta hirigilea izan zen, nazioarteko aitormena jaso zuenaCom a palavra, Lúcio Costa Lúcio Costa, Maria Elisa Costa 2000 Page 161 - "LÚCIO COSTA (1902-1998) o percurso Anos 10 Nascido em Toulon, França, em 27 de fevereiro de 1902, filho do engenheiro naval Joaquim Ribeiro da Costa, natural de Salvador, Bahia, e de Alina Ferreira da Costa, natural de Manaus, ..".

 Biografia 
Arkitektura ikasi zuen Rio de Janeiroko Escola de Belas Artes ikastegian. Haatik, albo batera utzi zituen bertan ikasitako arkitektura tradizionala, arkitektura modernoa eta, batez ere, Le Corbusierren lan naroa ezagutu zuenean. Warchavchik arkitekto errusiarrarekin hasi zen lanean. 1930ean Brasilgo Arte Ederretako Eskolako zuzendari hautatu zuten; kargu hartatik arkitektura modernoa bultzatu zuen. Irakasle ere jardun zuen eta, besteak beste, Oscar Niemeyerri klaseak eman zizkion.

1937-1943 bitartean, Le Corbusier-ekin batera, Rio de Janeiroko Hezkuntza eta Kultura ministerioaren egoitzako obrak zuzendu zituen. 1948-1954 urteetan, Rio de Janeiroko Parque Guinle eraikuntza multzoa eraiki zuen. 1957. urtean Brasilia hiriburu berria diseinatzeko hirigintza-lehiaketa irabazi zuen zirriborro soil batzuekin, Oscar Niemeyeren gidaritzapean. Lan honek ezagun egin zuen mundu osoan. Hirigintza modernoak aldarrikatzen zuen zonakatzearen eredurik garbiena dugu Brasilia.

 Lanik garrantzitsuenak 
 1936 - Ministério da Educação e Saúde Pública eraikina, Rio de Janeiro.
 1937 - São Miguel das Missões museoa, Rio Grande do Sul.
 1939 - Brasileko pabilioia, New Yorkeko Nazioarteko Azokan.
 1952 - Casa do Brasil proiektua, Paris.
 1956 - Jockey Club do Brasil egoitza, Rio de Janeiro.
 1957 - Brasiliako Plan Pilotoa, Brasileko hiriburu berria.

 Erreferentziak 

 Kanpo estekak 

 Webgune ofiziala, casadeluciocosta.org

Kategoria:Hirigileak
Kategoria:Brasilgo arkitektoak
Kategoria:Arkitektura utopikoa
Kategoria:Rio de Janeiroko Unibertsitate Federaleko ikasleak
Kategoria:Rio de Janeiron hildakoak